Shonda Rhimes

[thumb|260px|[Shonda Rhimes Ms. magazine Cover-Spring, 2015]]
**Shonda Lynn Rhimes** (Chicago, Illinois, 1970eko urtarrilaren 13a) estatubatuar gidoilari, film-zuzendari eta ekoizlea da. Ezaguna da, batez ere, ''Grey's Anatomy* telesailaren sortzailea izateagatik. 2007an, Urrezko Globoa irabazi zuen telebista dramatiko onenaren seriean. Private Practice spin-offaren sortzailea ere bada. 2007ko maiatzean, Time aldizkariaren arabera eragin handieneko 100 pertsonetako bat izendatu zuten. Haren aita administratzailea zen Chicagoko Unibertsitatean, eta ama, irakaslea. Darmoutheko Unibertsitatera joan zen eta, handik urte batzuetara, arte ederren masterra egin zuen Kaliforniako Hegoaldeko Unibertsitatean.

## Biografia 
Rhimes 1970eko urtarrilaren 13an jaio zen Chicagon, Illinoisen, Ilee Rhimes, Jr. unibertsitateko administratzailea eta Vera P. (Cain ezkongabetan) unibertsitateko irakaslearen sei seme-alabetako gazteena. Ama nagusitan joan zen unibertsitatera, sei seme-alabak hazten ari zela, eta doktoretza lortu zuen hezkuntza-administrazioan 1991n. Aita, MBA bat duena, Kaliforniako Hegoaldeko Unibertsitateko informazio-zuzendari bihurtu zen, eta kargu hori 2013 arte bete zuen. Rhimes Park Forest Southen bizi zen (gero University Park, Illinois), bere bi neba eta hiru ahizpa nagusiekin. Rhimes Chicago Heightseko (Illinois) Marian Catholic High School bigarren hezkuntzako eskolara joan zen. 

Berak esan du istorioak kontatzeko zaletasun goiztiarra izan zuela. Bigarren Hezkuntzan zegoela, ospitaleko boluntario aritu zen, eta horrek ospitale-inguruneetan interesa piztu zion. Dartmouth Collegen, ingelesean eta zineman espezializatu zen, eta 1991n lortu zuen lizentziatura. 

## Lan ibilbidea 
Dartmouth-en, Lurpeko Antzerki Beltzaren Elkartearekin bat egin zuen. Denbora bitan banatu zuen. Batetik ikasle-produkzioak zuzentdu eta haietan jarduten zuen eta bestetik fikzioa idazten zuen.

Unibertsitateko egunkarirako ere idatzi zuen. Unibertsitatearen ondoren, San Frantziskora, Kaliforniara, joan zen nebetako batekin, eta McCann Erickson-en egin zuen lan publizitatean. Ondoren, Los Angelesera (Kalifornia) joan zen, Hegoaldeko  Kaliforniako Unibertsitatera, gidoiak idazten ikastera. USCn bere klaseko onentzat sailkatua, Rhimesek Gary Rosenberg idazketa-beka lortu zuen. Kaliforniako Hegoaldeko Unibertsitateko Arte Zinematografikoen Eskolako Arte Ederren Maisutza lortu zuen.

USCn zebilela, Debra Martin Chasek Rhimes kontratatu zuen laguntzaile gisa. Rhimesek, neurri batean, Chase ekoizle afroamerikar garrantzitsuari egozten dio bere arrakasta goiztiarra. Denzel Washingtonen Mundy Lane Entertainmenten ere aritu zen lanean. Chasek Rhimesen aholkulari lan egin zuen *The Princess Diaries 2: Royal Engagement* lanean.

## Bizitza pertsonala 
Rhimesek bere lehen alaba, adoptatu zuen 2002ko ekainean etaEmerson Pearl Rhimes bigarren alaba 2012ko otsailean. Hirugarren alaba, Beckett Rhimes, 2013ko irailean jaio zen, haurdunaldi subrogatuaren bidez.

2014. urtean, Rhimesek graduazio-hitzaldi bat eman zuen ikasi zuen Dartmouth College-n, eta honoris causa doktoretza jaso zuen.

2015eko irailean, Rhimesek jakinarazi zuen ariketaren eta dietaren bidez 117 libra galdu zituela.

### Aktibismoa 
2017. urteko apirilean, Rhimes Planned Parenthood batzorde nazionalarekin elkartu zen. Urte horretan bertan, Rhimesek eta Katie McGrathek *Time's Up* sortu zuten, eta biek eman zituzten lehen zazpi langileak kontratatzeko funtsak.

2019an, Rhimes *When We All Vote e*rakundearekin elkartu zen, presidentekide gisa. Erakunde hori 2020ko hauteskunde orokorren aurretik botoa lortzeko sortu zen.

## Shondaland 
*Shondaland* Shondako produkzio-enpresaren izena da. Shondaland eta haren logoa ere Rhimes berak ekoitzi dituen programen erreferentzia dira. Hauexek dira Shondalandeko telebista-serieak:

* *Grey's Anatomy* (2005–...)
* *Private Practice* (2007–2013)
* *Off the Map* (2011)
* *Scandal* (2012–2018)
* *How to Get Away with Murder* (2014–2020)
* *The Catch* (2016–2017)
* *Still Star-Crossed* (2017)
* *For the People* (2018–2019)
* *Station 19* (2018–presente)
* *Bridgerton* (2020–presente)
* *Inventing Anna (2022)*

## Filmografia 
### Zinema 
### Telebista 
Hauexek dira bere lan batzuk: 

## Sariak eta aintzatespenak 
* 2007ko maiatzean, *Time'' aldizkariaren arabera eragin handieneko 100 pertsonetako bat izendatu zuten.
* 2007an, Urrezko Globoa irabazi zuen telebista dramatiko onenaren seriean.
* 2014. urtean Dartmouth Collegek honoris causa doktoretza eman zion.

## Erreferentziak 
## Kanpo estekak 
*